הפך את הבארבי לבית שני. נצ'י נצ' עם הקהלרביד פלוטניק היה אתמול בן 28 ויומיים. החגיגות אם שאלתם, התקיימו בבארבי תל אביב. במקום במסעדה או בבר מקומי בסצנת הלילה המטורפת של פתח תקווה, פלוטניק בחר לחגוג במקום שהוא הכי נהנה בו בעולם - על הבמה. לצלילי "Happy Birthday" של להקת עדן הוא עלה לבמה עם זר על הראש והתיישב על כסא, כשמסביבו צהלו במעגל כמה חברים. פלוטניק המרוצה חייך בסיפוק, אולם נדמה שיום ההולדת הוא ממש לא הסיבה היחידה למסיבה. השנה האחרונה בחייו של מי שמכונה נצ'י נצ' היתה ללא ספק ה-שנה שלו: אלבומו השלישי, "ברוכים הבאים לפתח תקווה", מיצב אותו כאחד האמנים המעניינים והרלוונטיים בסצנת ההיפ הופ המקומית והצליח על הדרך להאיר גם את שני האלבומים שקדמו לו ונשארו קצת בצל. עם השמעות בלתי פוסקות ברדיו והופעות בשלל במות ופסטיבלים, הפך נצ'י לאחד האחראיים הישירים לחזרתו של ההיפ הופ אל המיינסטרים ולהיפך, כזה שנחשב לקונצנזוס בקרב מבקרים ומעריצים גם יחד.» נצ'י נצ' - לוח הופעות» יום אחד כל זה יהיה שלך: ראיון עם נצ'י נצ'» גפן ובנאי בהאנגר: שלם שגדול מסך חלקיו» "Blackstar": שירת הברבור של דיוויד בואי» תעריצו את אדל, ולא בגלל המוזיקהנחשב לקונצנזוס גם אצל המבקרים. נצ'י נצ'לחיבור הנהדר של נצ'י עם הבארבי כבר יצא שם טוב בעיר, ולא מעט נכתב ונאמר על הבעבוע החיובי שמתרחש באוסמוזה הזו. ובכן - הכל נכון, או לפחות נמשך גם אמש, כשגדודי הנוער העברי (וכמה מבוגרים ביציע) שגדשו את חלל ההופעות התל אביבי הראו הרבה אהבה לחתן יום ההולדת. כל הכרטיסים נמכרו מראש, לרבות מקרי ספסרות מזעזעים, כשגם טונה בכבודו ובעצמו לא הצליח לרכוש בזמן. כדי לא לפספס, הוא הגיע להתארח ב"בור ועם הארץ" המטלטל ונשאר גם ל"עולם משוגע". מזל. למן ההברה הראשונה של "טיפת אמת", שפתח וחתך באחת את החגיגות מהפסקה הקודמת עם האות להתחיל לקפוץ, ועד ל"מלך הראפ של המזרח התיכון" שהגיע בהדרן, כולם שרו את כל המילים בתיאום מושלם. נצ'י שעדיין נראה קצת נרגש ומופתע בכל פעם שזה קרה החזיר אהבה בדרכו, עם מוזיקה, הרבה הומור והתנסחות מעודנת בסגנון "איך התגעגעתי אליכם, כוסאמק". היכולת שלו להיות אחד מהחבר'ה ובו בזמן להחזיק מיקרופון מוביל על הבמה עובדת בהחלט לטובתו והטבעיות שבה מתרחשים הדיאלוגים ההומוריסטיים בינו לבין הקהל עושה חשק לעוד.פרפורמר שמחזיר אהבה למאזינים שלו. נצ'י נצ' והקהללאורך הערב כולו הוא לא שוכח לרגע להודות לחבורה שלצדו והוא בהחלט יודע למה. המעטפת הנפלאה והמגוונת (דאנסהול, ראגא, בלוז ומוזיקה מזרחית שמתערבבים ומורכבים מחדש) שמספקים הנגנים סביבו היא לגמרי חלק בלתי נפרד מההצלחה כאן, כמו גם החיזוק של הראפר והמפיק אייל "שקל" דוידי שמצליח להיות שם תמיד במקום הנכון. מלבדם הגיעו לחזק עוד כמה אורחים במהלך הערב, כשחוץ מטונה הצטרפה אחותו של נצ'י לשירה ב"כלב מי שלא אוהב אותך" החפלתי ונשארה גם לביצוע שקט של "למרות הכל". קצת אחר כך היו אלה חברי הצמד Osog שליוו את החלק הסוגר של המופע, עם פנינים כמו "דם דיגי דם", "קפה וסיגריה" ו"ממשלה זה פשע מאורגן" המעולה שמתגלה מיום ליום כיותר ויותר רלוונטי. מגובה בחבורה נגנים שמרימה אותו למעלה. נצ'י נצ'הקטעים השקטים והרכים יותר חשפו חולשות ואי דיוקים, ונראה שנצ'י התקשה להגיש רגש ורוך ללא הגנות הקצב וההומור שמחפים בדרך כלל. לעובדה שהוא עלה להופיע חולה ("חולה אחושרמוטה עם שיעול וצינון") הייתה לבטח השפעה, אבל נדמה שזה לא משהו שאקמול יכול להעביר. כך או כך, עם ארבעה אלבומים מאחוריו, הרפרטואר שלו מספיק ללא מעט קטעים שמבליטים בבירור יותר יתרונות מחסרונות. "ראפרים מפורסמים עם לוק של דוגמנים לוקחים לי פרנסה, אפילו שעל ביט הם נשמעים כמו אוטיסטים, איזה דיסים, אם צריך אני נכנס למיינסטרים" הוא שר רק לפני כמה שנים באלבום הסולו הראשון שלו. עכשיו, כשהנבואה הזו מגשימה את עצמה, הוא יכול לטפוח לעצמו קצת על השכם. הבום-שאקה-לאק כאן כדי להישאר.נצ'י נצ' בהופעה, בארבי תל אביב, 14 בינואר.